Mestské zastupiteľstvo v Košiciach

U z n e s e n i e
z III. rokovania Mestského zastupiteľstva v  Košiciach, 
zo dňa 27. apríla 2015  			          číslo: 94

Prenechanie školského majetku vo vlastníctve mesta Košice do nájmu ako dôvod hodný osobitného zreteľa pre žiadateľa ŠK Keido Košice na ZŠ s MŠ Želiarska 4, Košice

Mestské zastupiteľstvo v Košiciach 
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov 

schvaľuje

prenájom telocvične na ZŠ s MŠ Želiarska 4, Košice nájomcovi Športový klub Keido Košice,
Bruselská 13, 040 13 Košice:
a)	priamym prenájmom posudzovaným ako dôvod hodný osobitného zreteľa,
b)	za nájomné vo výške najviac 150,- €/rok a prevádzkové náklady ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu všeobecného záujmu podporovať športové aktivity detí, tým prispievať k zdravému životnému štýlu a k zlepšeniu kvality života, v rozsahu najviac 6 hod./týždenne, podľa časového rozvrhu, na dobu neurčitú, schváleného riaditeľkou ZŠ s MŠ Želiarska 4, Košice, za podmienky, že nájomca bude zabezpečovať údržbu telocvične v prevádzky schopnom stave na vlastné náklady. Riaditeľka ZŠ s MŠ Želiarska 4, Košice, súhlasí s priznaním osobitného zreteľa pre žiadateľa.

	MUDr. Richard Raši, PhD., MPH	
	primátor mesta Košice
	Podpísal dňa: 04.05.2015

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová